PADOMES REGULA (ES) Nr. 642/2014

(2014. gada 16. jūnijs),

ar ko izveido kopuzņēmumu Shift2Rail

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 187. pantu un 188. panta pirmo daļu,

ņemot vērā Eiropas Komisijas priekšlikumu,

ņemot vērā Eiropas Parlamenta atzinumu (1),

ņemot vērā Eiropas Ekonomikas un sociālo lietu komitejas atzinumu (2),

tā kā:

Kopuzņēmumam Shift2Rail (“kopuzņēmums S2R”) vajadzētu būt PPP, kura mērķis ir veicināt un labāk saskaņot Savienības ieguldījumus pētniecības un inovācijas jomā dzelzceļa nozarē nolūkā paātrināt un veicināt pāreju uz integrētāku, efektīvāku, ilgtspējīgāku un pievilcīgāku Savienības dzelzceļa tirgu saskaņā ar dzelzceļa nozares darījumdarbības vajadzībām un ar vispārējo mērķi izveidot vienotu Eiropas dzelzceļa telpu. Jo īpaši kopuzņēmumam S2R būtu jāpalīdz īstenot konkrētos mērķus, kas noteikti baltajā grāmatā un ceturtajā dzelzceļa nozares tiesību aktu kopumā; šo mērķu vidū ir uzlabota dzelzceļa nozares efektivitāte valsts budžeta labā; dzelzceļa tīkla jaudas ievērojama paplašināšana vai uzlabošana, lai ļautu dzelzceļam efektīvi konkurēt un pārņemt ievērojami lielāku daļu no pasažieru un kravu pārvadājumiem; dzelzceļa pakalpojumu kvalitātes uzlabošana, ievērojot dzelzceļa pasažieru un kravas ekspeditoru vajadzības; to tehnisko šķēršļu novēršana, kas kavē nozari savstarpējas izmantojamības ziņā; un ar dzelzceļa transportu saistīto negatīvo faktoru samazināšana. Kopuzņēmuma S2R virzība uz šo mērķu sasniegšanu būtu jāmēra, pamatojoties uz galvenajiem rezultātu rādītājiem.

Ņemot vērā to, ka šīs regulas mērķus – rūpnieciskās pētniecības un inovācijas stiprināšana visā Savienībā, ieviešot S2R iniciatīvu ar kopuzņēmuma S2R palīdzību, – nevar pietiekami labi sasniegt atsevišķās dalībvalstīs, bet tos var labāk sasniegt Savienības līmenī, izvairoties no dublēšanās, saglabājot kritisko masu un nodrošinot publiskā finansējuma optimālu izmantošanu, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas vajadzīgi minēto mērķu sasniegšanai,

IR PIEŅĒMUSI ŠO REGULU.

1. pants

Izveide

1. Lai koordinētu un pārvaldītu Savienības ieguldījumus pētniecībā un inovācijā Eiropas dzelzceļa nozarē, uz laikposmu līdz 2024. gada 31. decembrim tiek izveidots kopuzņēmums LESD 187. panta nozīmē (“kopuzņēmums S2R”). Lai ņemtu vērā pamatprogrammas “Apvārsnis 2020” darbības laiku, uzaicinājumus iesniegt priekšlikumus saistībā ar kopuzņēmumu S2R izsludina vēlākais 2020. gada 31. decembrī. Pienācīgi pamatotos gadījumos uzaicinājumus iesniegt priekšlikumus var izsludināt līdz 2021. gada 31. decembrim.

2. Kopuzņēmums S2R ir struktūra, kam uzticēts uzdevums īstenot publiskā un privātā sektora partnerību, kā minēts Regulas (ES, Euratom) Nr. 966/2012 209. pantā. Kopuzņēmumu S2R pārstāv tā izpilddirektors.

3. Kopuzņēmumam S2R ir juridiskas personas statuss. Visās dalībvalstīs tam ir visplašākā tiesībspēja un rīcībspēja, kas minētās valsts tiesību aktos ir paredzēta juridiskām personām. Tas var iegūt vai atsavināt kustamu un nekustamu īpašumu, kā arī būt par pusi tiesas procesos.

4. Kopuzņēmuma S2R mītne atrodas Briselē Beļģijā.

5. Kopuzņēmuma S2R statūti (“statūti”) ir izklāstīti I pielikumā.

2. pants

Mērķi

1. Kopuzņēmuma S2R vispārējie mērķi ir šādi:

sekmēt vienotas Eiropas dzelzceļa telpas izveidi, ātrāku un lētāku pāreju uz pievilcīgāku, lietotājiem (tostarp personām ar ierobežotām pārvietošanās spējām) ērtāku, konkurētspējīgāku, efektīvāku un ilgtspējīgāku Eiropas dzelzceļa sistēmu un spēcīgas un pasaulē konkurētspējīgas dzelzceļa nozares attīstību Eiropā. Tas tiks panākts, īstenojot visaptverošu un saskaņotu pieeju, kas pievēršas dzelzceļa sistēmas un tās lietotāju pētniecības un inovācijas vajadzībām, veicinot cita starpā pāreju no autotransporta un gaisa transporta uz dzelzceļa transportu. Šī pieeja attiecas uz ritošo sastāvu, infrastruktūru un satiksmes vadību kravu pārvadājumu tirgus segmentā un tālsatiksmes, reģionālo, vietējo un pilsētas pasažieru pārvadājumu tirgus segmentā, kā arī uz intermodālajiem savienojumiem starp dzelzceļa transportu un citiem transporta veidiem, nodrošinot lietotājiem integrētu risinājumu no sākuma līdz beigām viņu dzelzceļa braucienam un transporta vajadzībām – no palīdzības transakcijas veikšanā līdz palīdzībai brauciena laikā;

aktīvi sekmēt to, ka piedalās un cieši iesaistās visas attiecīgās ieinteresētās personas no visas dzelzceļa nozares vērtību ķēdes un ārpus tradicionālās dzelzceļa nozares, jo īpaši: dzelzceļa aprīkojuma (gan ritošā sastāva, gan vilcienu vadības sistēmu) ražotāji un to apgādes ķēde, infrastruktūras pārvaldītāji, dzelzceļa uzņēmumi (gan pasažieru, gan kravas pārvadāšanas jomā), metro, tramvaju un piepilsētas dzelzceļa transporta uzņēmumi, dzelzceļa ritekļu nomas uzņēmumi, paziņotās un izraudzītās atbilstības novērtējuma struktūras, profesionālās personāla apvienības (tostarp darbinieku pārstāvji), lietotāju apvienības (gan pasažieru, gan kravu pārvadājumu jomā), kā arī attiecīgās zinātniskās iestādes vai attiecīgā zinātnieku kopiena. Jo īpaši nodrošina Komisijas Ieteikumā 2003/361/EK (8) definēto mazo un vidējo uzņēmumu (MVU) iesaisti;

2. Konkrētāk, kopuzņēmums S2R cenšas izstrādāt, integrēt, demonstrēt un validēt inovatīvas tehnoloģijas un risinājumus, kuri atbilst stingriem drošības standartiem un kuru vērtību inter alia var noteikt atbilstīgi šādiem galvenajiem rezultātu rādītājiem:

3. pants

Savienības finansiālais ieguldījums

1. Maksimālais Savienības finansiālais ieguldījums iniciatīvā Shift2Rail ir EUR 450 000 000, ieskaitot EBTA ieguldījumus; to maksā no Savienības vispārējā budžeta apropriācijām, kas piešķirtas īpašajai programmai, ar kuru īsteno pamatprogrammu “Apvārsnis 2020”, kas izveidota ar Lēmumu 2013/743/ES, saskaņā ar Regulas (ES, Euratom) Nr. 966/2012 58. panta 1. punkta c) apakšpunkta iv) punkta un 60. un 61. panta attiecīgajiem noteikumiem attiecībā uz minētās regulas 209. pantā norādītajām struktūrām. Maksimālo Savienības finansiālo ieguldījumu veido:

2. No citiem Savienības instrumentiem var piešķirt papildu līdzekļus, kas papildina 1. punktā minēto ieguldījumu, lai atbalstītu kopuzņēmuma S2R inovatīvu risinājumu ieviešanas darbības.

3. Kārtību attiecībā uz Savienības finansiālo ieguldījumu nosaka deleģēšanas nolīgumā un ikgadējos līdzekļu pārskaitīšanas nolīgumos, ko noslēdz Komisija Savienības vārdā un kopuzņēmums S2R.

4. Šā panta 3. punktā minētajā deleģēšanas nolīgumā ietver elementus, kas izklāstīti Regulas (ES, Euratom) Nr. 966/2012 58. panta 3. punktā, 60. un 61. pantā un Deleģētās regulas (ES) Nr. 1268/2012 40. pantā, kā arī cita starpā:

4. pants

Ieguldījums, kuru sniedz locekļi, kas nav Savienība

1. Katrs kopuzņēmuma S2R loceklis, kas nav Savienība, veic savu ieguldījumu vai nodrošina, ka attiecīgo ieguldījumu veic ar to saistīti subjekti. Kopējais visu to locekļu, kas nav Savienība, ieguldījums ir vismaz EUR 470 000 000 1. pantā minētajā laikposmā.

2. Šā panta 1. punktā minēto ieguldījumu veido:

ieguldījumi natūrā vismaz EUR 120 000 000 apmērā, no kuriem vismaz EUR 70 000 000 iegulda dibinātāji, kas nav Savienība, un ar tiem saistīti subjekti, kā arī vismaz EUR 50 000 000, ko iegulda asociētie locekļi un ar tiem saistīti subjekti; šos ieguldījumus veido izmaksas, kas tiem radušās, īstenojot kopuzņēmuma S2R darba plānā neparedzētus papildu pasākumus, kas paplašina šo darba plānu un sekmē S2R ģenerālplāna mērķu sasniegšanu. Atbalstu minēto izmaksu segšanai var sniegt no citām Savienības finansēšanas programmām saskaņā ar piemērojamiem noteikumiem un procedūrām. Šādos gadījumos Savienības finansējums neaizstāj ieguldījumus natūrā, ko veic locekļi, kuri nav Savienība, un ar tiem saistīti subjekti.

Par pirmās daļas b) apakšpunktā minētajām izmaksām kopuzņēmums S2R nav tiesīgs saņemt finansiālu atbalstu. Attiecīgie pasākumi ir izklāstīti dalības nolīgumā, kas minēts statūtu 3. panta 2. punktā, norādot šo ieguldījumu aplēsto vērtību.

3. Kopuzņēmuma S2R locekļi, kas nav Savienība, katru gadu līdz 31. janvārim ziņo kopuzņēmuma S2R valdei par katrā iepriekšējā finanšu gadā veikto 2. punktā minēto ieguldījumu vērtību. Laikus tiek informēta arī valstu pārstāvju grupa.

4. Lai novērtētu ieguldījumus natūrā, kas minēti šā panta 2. punkta b) apakšpunktā un statūtu 16. panta 3. punkta b) apakšpunktā, izmaksas nosaka atbilstīgi attiecīgo struktūru ierastajai izmaksu aprēķināšanas praksei, piemērojamajiem tās valsts grāmatvedības standartiem, kurā vienība veic uzņēmējdarbību, un piemērojamajiem starptautiskajiem grāmatvedības standartiem/starptautiskajiem finanšu pārskatu standartiem. Izmaksas apliecina neatkarīgs ārējs revidents, ko iecēlusi attiecīgā vienība. Kopuzņēmums S2R var pārbaudīt ieguldījumu vērtību, ja saistībā ar sertifikāciju rodas kādas neskaidrības. Šīs regulas izpratnē ne kopuzņēmums S2R, ne kāda cita Savienības struktūra neveic revīziju attiecībā uz izmaksām, kas radušās saistībā ar papildu pasākumiem.

5. Ikvienam kopuzņēmuma S2R loceklim, kas nav Savienība, kurš nepilda savas saistības attiecībā uz šā panta 2. punktā minētajiem ieguldījumiem sešu mēnešu laikā pēc dalības nolīgumā paredzētā termiņa beigām, kā noteikts statūtu 3. panta 2. punktā, tiek atņemtas balsstiesības valdē līdz brīdim, kad tā saistības ir izpildītas. Ja saistības pēc papildu sešu mēnešu laikposma beigām vēl arvien nav izpildītas, dalība tiek atcelta.

6. Papildus šā panta 5. punktam Komisija var izbeigt, proporcionāli samazināt vai apturēt Savienības finansiālo ieguldījumu kopuzņēmumā S2R vai uzsākt likvidācijas procedūru, kas minēta statūtu 24. panta 2. punktā, ja locekļi vai ar tiem saistītie subjekti nesniedz šā panta 2. punktā minēto ieguldījumu vai to sniedz tikai daļēji vai novēloti. Komisijas lēmums neliedz atmaksāt attiecināmās izmaksas, kuras locekļiem jau ir radušās līdz dienai, kad minētais lēmums ir paziņots kopuzņēmumam S2R.

5. pants

Finanšu noteikumi

Neskarot šīs regulas 12. pantu, kopuzņēmums S2R pieņem savus īpašos finanšu noteikumus saskaņā ar Regulas (ES, Euratom) Nr. 966/2012 209. pantu un Komisijas Deleģēto regulu (ES) Nr. 110/2014 (9).

6. pants

Personāls

1. Kopuzņēmuma S2R nodarbinātajam personālam piemēro Eiropas Savienības Civildienesta noteikumus un Pārējo darbinieku nodarbināšanas kārtību, kas noteikta ar Padomes Regulu (EEK, Euratom, EOTK) Nr. 259/68 (10), un noteikumus, kas pieņemti, Savienības iestādēm savstarpēji vienojoties, lai īstenotu minētos Civildienesta noteikumus un Pārējo darbinieku nodarbināšanas kārtību.

2. Valde attiecībā uz kopuzņēmuma S2R personālu īsteno pilnvaras, kas ar Civildienesta noteikumiem piešķirtas iecēlējinstitūcijai, un pilnvaras, kas ar Pārējo darbinieku nodarbināšanas kārtību piešķirtas iestādei, kura pilnvarota slēgt darba līgumus (“iecēlējinstitūcijas pilnvaras”).

Valde saskaņā ar Civildienesta noteikumu 110. pantu, pamatojoties uz Civildienesta noteikumu 2. panta 1. punktu un Pārējo darbinieku nodarbināšanas kārtības 6. pantu, pieņem lēmumu, ar ko attiecīgās iecēlējinstitūcijas pilnvaras deleģē izpilddirektoram, un paredz nosacījumus, kādos šādu pilnvaru deleģējumu var apturēt. Izpilddirektors ir pilnvarots minētās pilnvaras deleģēt tālāk.

Īpašu izņēmuma apstākļu dēļ valde ar lēmumu var uz laiku apturēt iecēlējinstitūcijas pilnvaru deleģējumu izpilddirektoram un minēto pilnvaru pastarpinātu deleģējumu, ko veicis izpilddirektors, un īstenot tās pati vai deleģēt tās kādam no valdes locekļiem vai kopuzņēmuma S2R darbiniekam, kas nav izpilddirektors.

3. Valde pieņem atbilstīgos Civildienesta noteikumu un Pārējo darbinieku nodarbināšanas kārtības īstenošanas noteikumus saskaņā ar Civildienesta noteikumu 110. pantu.

4. Personāla resursus nosaka kopuzņēmuma S2R štatu sarakstā, kurā norāda pagaidu darbinieku skaitu atbilstīgi funkciju grupām un pakāpēm, kā arī līgumdarbinieku skaitu, izteiktu pilnslodzes ekvivalentos, atbilstīgi tā gada budžetam.

5. Kopuzņēmuma S2R personālā ir pagaidu darbinieki un līgumdarbinieki.

6. Visas ar personālu saistītās izmaksas sedz kopuzņēmums S2R.

7. pants

Norīkotie valsts eksperti un stažieri

1. Kopuzņēmums S2R var piesaistīt norīkotus valsts ekspertus un stažierus, kurus kopuzņēmums S2R nav pieņēmis darbā. Norīkoto valsts ekspertu skaitu, izteiktu pilnslodzes ekvivalentos, iekļauj 6. panta 4. punktā minētajā informācijā par personālu atbilstīgi gada budžetam.

2. Valde pieņem lēmumu, kurā paredz noteikumus par valsts ekspertu norīkošanu uz kopuzņēmumu S2R un par stažieru piesaistīšanu.

8. pants

Privilēģijas un imunitāte

Uz kopuzņēmumu S2R un tā personālu attiecas Protokols (Nr. 7) par privilēģijām un imunitāti Eiropas Savienībā, kas pievienots Līgumam par Eiropas Savienību un LESD.

9. pants

Kopuzņēmuma S2R atbildība

1. Kopuzņēmuma S2R līgumisko atbildību reglamentē attiecīgie līgumu noteikumi un konkrētajam nolīgumam, lēmumam vai līgumam piemērojamie tiesību akti.

2. Attiecībā uz ārpuslīgumisku atbildību kopuzņēmums S2R saskaņā ar dalībvalstu tiesību aktu vispārējiem principiem atlīdzina visus zaudējumus, ko radījis tā personāls, pildot savus pienākumus.

3. Visus kopuzņēmuma S2R veiktos maksājumus attiecībā uz 1. un 2. punktā minēto atbildību un ar to saistītās izmaksas un izdevumus uzskata par kopuzņēmuma S2R izdevumiem un tos sedz no tā līdzekļiem.

4. Par kopuzņēmuma S2R saistību izpildi ir atbildīgs vienīgi pats kopuzņēmums.

10. pants

Eiropas Savienības Tiesas jurisdikcija un piemērojamie tiesību akti

1. Eiropas Savienības Tiesai ir jurisdikcija:

2. Visos citos gadījumos, uz kuriem neattiecas šī regula vai citi Savienības tiesību akti, piemēro tās valsts tiesību aktus, kurā atrodas kopuzņēmuma S2R mītne.

11. pants

Novērtēšana

1. Līdz 2017. gada 30. jūnijam Komisija ar neatkarīgu ekspertu palīdzību veic kopuzņēmuma S2R starpposma novērtēšanu. Komisija sagatavo ziņojumu par minēto novērtēšanu, kura ietver novērtējuma secinājumus kopā ar saviem apsvērumiem. Komisija minēto ziņojumu līdz 2017. gada 31. decembrim nosūta Eiropas Parlamentam un Padomei. Kopuzņēmuma S2R starpposma novērtējuma rezultātus ņem vērā padziļinātajā izvērtējumā un starpposma novērtējumā, kas minēti Regulas (ES) Nr. 1291/2013 32. pantā.

2. Pamatojoties uz 1. punktā minētā starpposma novērtējuma secinājumiem, Komisija var rīkoties saskaņā ar 4. panta 6. punktu vai veikt jebkādas citas atbilstīgas darbības.

3. Sešu mēnešu laikā pēc kopuzņēmuma S2R likvidācijas, tomēr nekādā gadījumā ne vēlāk kā divus gadus pēc statūtu 24. pantā minētās likvidācijas procedūras uzsākšanas, Komisija sagatavo kopuzņēmuma S2R galīgo novērtējumu. Minētā galīgā novērtējuma rezultātus dara zināmus Eiropas Parlamentam un Padomei.

12. pants

Budžeta izpildes apstiprināšana

Atkāpjoties no Regulas (ES, Euratom) Nr. 966/2012 60. panta 7. punkta un 209. panta, kopuzņēmuma S2R budžeta izpildes apstiprinājumu sniedz Eiropas Parlaments pēc Padomes ieteikuma saskaņā ar kopuzņēmuma S2R finanšu noteikumos paredzēto procedūru.

13. pants

Ex post revīzijas

1. Netiešo darbību izdevumu ex post revīzijas kopuzņēmums S2R veic saskaņā ar Regulas (ES) Nr. 1291/2013 29. pantu pamatprogrammas “Apvārsnis 2020” netiešo darbību ietvaros.

2. Lai nodrošinātu saskaņotību, Komisija var nolemt veikt 1. punktā minēto revīziju. Šādos gadījumos Komisija to dara saskaņā ar piemērojamiem noteikumiem, jo īpaši Regulu (ES, Euratom) Nr. 966/2012, Regulu (ES) Nr. 1290/2013 un Regulu (ES) Nr. 1291/2013.

14. pants

Locekļu finansiālo interešu aizsardzība

1. Kopuzņēmums S2R Komisijas darbiniekiem un citām kopuzņēmuma S2R vai Komisijas pilnvarotām personām, kā arī Revīzijas palātai piešķir piekļuvi saviem objektiem un telpām un visai informācijai, tostarp informācijai elektroniskā formātā, kas vajadzīga, lai tie varētu veikt revīzijas.

2. Eiropas Birojs krāpšanas apkarošanai (OLAF) var veikt izmeklēšanu, tostarp pārbaudes un apskates uz vietas, saskaņā ar noteikumiem un procedūrām, kas noteiktas Padomes Regulā (Euratom, EK) Nr. 2185/96 (11) un Eiropas Parlamenta un Padomes Regulā (EK, Euratom) Nr. 883/2013 (12), lai noteiktu, vai nav notikusi krāpšana, korupcija vai kāda cita nelikumīga darbība, kas ietekmē Savienības finanšu intereses saistībā ar nolīgumu, lēmumu vai līgumu, kurš finansēts saskaņā ar šo regulu.

3. Neskarot 1. un 2. punktu, līgumos, nolīgumos un lēmumos, kas izriet no šīs regulas īstenošanas, ietver noteikumus, ar kuriem Komisiju, kopuzņēmumu S2R, Revīzijas palātu un OLAF skaidri pilnvaro veikt šādu revīziju un izmeklēšanu atbilstīgi to kompetencēm.

4. Kopuzņēmums S2R nodrošina to, ka tā locekļu finansiālās intereses ir pienācīgi aizsargātas, veicot vai pasūtot atbilstīgus iekšējas un ārējas kontroles pasākumus.

5. Kopuzņēmums S2R pievienojas Eiropas Parlamenta, Padomes un Komisijas 1999. gada 25. maija Iestāžu nolīgumam par iekšējo izmeklēšanu, ko veic Eiropas Birojs krāpšanas apkarošanai (OLAF) (13). Kopuzņēmums S2R pieņem vajadzīgos pasākumus, lai atvieglotu OLAF veiktu iekšēju izmeklēšanu.

15. pants

Konfidencialitāte

Neskarot 16. pantu, kopuzņēmums S2R nodrošina tādas sensitīvas informācijas aizsardzību, kuras izpaušana varētu kaitēt tā locekļu vai kopuzņēmuma S2R pasākumos iesaistīto dalībnieku interesēm.

16. pants

Pārredzamība

1. Uz kopuzņēmuma S2R rīcībā esošajiem dokumentiem attiecas Eiropas Parlamenta un Padomes Regula (EK) Nr. 1049/2001 (14).

2. Kopuzņēmums S2R pieņem praktisku kārtību Regulas (EK) Nr. 1049/2001 īstenošanai.

3. Neskarot 10. pantu, lēmumi, ko kopuzņēmums S2R pieņēmis saskaņā ar Regulas (EK) Nr. 1049/2001 8. pantu, var būt par pamatu sūdzībai ombudam atbilstīgi LESD 228. pantā paredzētajiem nosacījumiem.

4. Valde var pieņemt praktisku kārtību, lai īstenotu Eiropas Parlamenta un Padomes Regulu (EK) Nr. 1367/2006 (15).

17. pants

Dalības un rezultātu izplatīšanas noteikumi

Uz darbībām, ko finansē kopuzņēmums S2R, attiecas Regula (ES) Nr. 1290/2013. Saskaņā ar minēto regulu kopuzņēmumu S2R uzskata par finansēšanas struktūru, un tas sniedz finansiālu atbalstu netiešām darbībām, kā izklāstīts statūtu 2. pantā.

18. pants

Uzņēmējvalsts atbalsts

Kopuzņēmums S2R un dalībvalsts, kurā atrodas tā mītne, var noslēgt administratīvu nolīgumu par privilēģijām un imunitāti, kā arī par citu atbalstu, ko šī dalībvalsts sniedz kopuzņēmumam S2R.

19. pants

Sākotnējās darbības

1. Komisija uzņemas atbildību par kopuzņēmuma S2R izveidošanu un sākotnējo darbību, līdz tas ir pietiekami darbotiesspējīgs, lai pats izpildītu savu budžetu. Saskaņā ar Savienības tiesību aktiem Komisija veic visas nepieciešamās darbības, sadarbojoties ar pārējiem locekļiem un iesaistot kopuzņēmuma S2R kompetentās struktūras.

2. Panta 1. punkta nolūkā:

3. Pagaidu izpilddirektors var ļaut veikt visus maksājumus, ko sedz no apropriācijām, kuras paredzētas kopuzņēmuma S2R gada budžetā, kad to ir apstiprinājusi valde, kā arī var slēgt nolīgumus, lēmumus un līgumus, tostarp – pēc kopuzņēmuma S2R štatu saraksta pieņemšanas – arī darba līgumus.

4. Saskaņojot ar kopuzņēmuma S2R izpilddirektoru un saņemot valdes apstiprinājumu, pagaidu izpilddirektors nosaka datumu, kurā kopuzņēmums S2R spēs izpildīt savu budžetu. No minētā datuma Komisija atturas uzņemties saistības un veikt maksājumus saistībā ar kopuzņēmuma S2R pasākumiem.

20. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

(1) 2014. gada 25. marta atzinums (Oficiālajā Vēstnesī vēl nav publicēts).

(2) 2014. gada 15. aprīļa atzinums (Oficiālajā Vēstnesī vēl nav publicēts).

(3) Eiropas Parlamenta un Padomes Regula (ES) Nr. 1291/2013 (2013. gada 11. decembris), ar ko izveido pētniecības un inovācijas pamatprogrammu “Apvārsnis 2020” (2014.–2020. gads) un atceļ Lēmumu Nr. 1982/2006/EK (OV L 347, 20.12.2013., 104. lpp.).

(4) Padomes Lēmums 2013/743/ES (2013. gada 3. decembris), ar ko izveido īpašo programmu, ar kuru īsteno pētniecības un inovācijas pamatprogrammu “Apvārsnis 2020” (2014.–2020. gads), un atceļ Lēmumus 2006/971/EK, 2006/972/EK, 2006/973/EK, 2006/974/EK un 2006/975/EK (OV L 347, 20.12.2013., 965. lpp.).

(5) Eiropas Parlamenta un Padomes Regula (ES) Nr. 1290/2013 (2013. gada 11. decembris), ar ko nosaka pētniecības un inovācijas pamatprogrammas “Apvārsnis 2020” (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006 (OV L 347, 20.12.2013., 81. lpp.).

(6) Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

(7) Komisijas Deleģētā regula (ES) Nr. 1268/2012 (2012. gada 29. oktobris) par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

(8) Komisijas Ieteikums 2003/361/EK (2003. gada 6. maijs) par mikro, mazo un vidējo uzņēmumu definīciju (OV L 124, 20.5.2003., 36. lpp.).

(9) Komisijas Deleģētā regula (ES) Nr. 110/2014 (2013. gada 30. septembris) par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (OV L 38, 7.2.2014., 2. lpp.).

(10) Padomes Regula (EEK, Euratom, EOTK) Nr. 259/68 (1968. gada 29. februāris), ar ko nosaka Eiropas Kopienu Civildienesta noteikumus un Pārējo darbinieku nodarbināšanas kārtību (Civildienesta noteikumi) (OV L 56, 4.3.1968., 1. lpp.).

(11) Padomes Regula (Euratom, EK) Nr. 2185/96 (1996. gada 11. novembris) par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām (OV L 292, 15.11.1996., 2. lpp.).

(12) Eiropas Parlamenta un Padomes Regula (ES, Euratom) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (OV L 248, 18.9.2013., 1. lpp.).

(13) OV L 136, 31.5.1999., 15. lpp.

(14) Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).

(15) Eiropas Parlamenta un Padomes Regula (EK) Nr. 1367/2006 (2006. gada 6. septembris) par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 264, 25.9.2006., 13. lpp.).

I PIELIKUMS

KOPUZŅĒMUMA STATŪTI

1. pants

Definīcijas

1. “Asociētais loceklis” ir tiesību subjekts vai tiesību subjektu grupa vai konsorcijs, kas veic uzņēmējdarbību kādā dalībvalstī vai valstī, kura pievienojusies pamatprogrammai “Apvārsnis 2020”, un kas izraudzīts atbilstīgi šo statūtu 4. panta 2.–4. punktā izklāstītajai procedūrai, atbilst šo statūtu 4. panta 6. punktā paredzētajiem nosacījumiem un kas ir atzinis šos statūtus, parakstot apstiprinājuma vēstuli.

2. “Dibinātājs, kas nav Savienība” apzīmē atsevišķus tiesību subjektus, kas, pamatojoties uz kopīgu redzējumu, ir individuāli apņēmušies veikt savu ieguldījumu vismaz EUR 30 000 000 apmērā kopuzņēmumā S2R tā darbības laikā un kas ir atzinuši minētos statūtus, parakstot apstiprinājuma vēstuli. Minētie dibinātāji, kas nav Savienība, ir uzskaitīti II pielikumā.

3. “Inovācijas programmas” jeb “IP” apzīmē tematiskās jomas, kuras tiks aptvertas 4. punktā minētajā S2R ģenerālplānā. IP izraudzīsies atbilstoši to spējai nodrošināt vislabākos veiktspējas ieguvumus vienai vai vairākām darbības vidēm un atspoguļot dzelzceļa sistēmas un uz patērētājiem vērstu pieeju. Neatkarīgi no valdes lēmuma grozīt šo struktūru S2R ģenerālplānā būtu jāparedz vismaz piecu šādu IP izveide:

a) izmaksu ziņā efektīvi un uzticami vilcieni, tostarp lieljaudas vilcieni un ātrgaitas vilcieni;

b) modernas satiksmes pārvaldības un vadības sistēmas;

c) izmaksu ziņā efektīva un uzticama lieljaudas infrastruktūra;

d) IT risinājumi pievilcīgiem dzelzceļa pārvadājumu pakalpojumiem;

e) tehnoloģijas ilgtspējīgiem un pievilcīgiem Eiropas kravu pārvadājumu pakalpojumiem.

4. “S2R ģenerālplāns” apzīmē vispārēju uz nākotni vērstu stratēģisko rīcības plānu, kas jāizstrādā un jāattīsta kopuzņēmumam S2R, apspriežoties ar Eiropas Dzelzceļa aģentūru un Eiropas Dzelzceļa pētniecības konsultatīvās padomes (ERRAC) tehnoloģiju platformu, lai ilgtermiņā īstenotu inovācijas dzelzceļa nozarē. Tajā ir apzinātas galvenās prioritātes un svarīgākās darbības inovācijas un tehnoloģiskās inovācijas, kas veicamas visām ieinteresētajām personām, lai sasniegtu šīs regulas 2. pantā minētos kopuzņēmuma S2R mērķus. Noteicošā tajā ir veiktspēja, un tas aptver ierobežotu skaitu galveno tematisko jomu vai IP. Pēc tam, kad ģenerālplānu ir apstiprinājusi valde, ģenerālplānu un ikvienu tajā izdarītu grozījumu apstiprina Padome, rīkojoties pēc Komisijas priekšlikuma, un tas tiek paziņots Eiropas Parlamentam. Pēc tam ģenerālplānu un ikvienu tajā izdarītu grozījumu pieņem valde.

2. pants

Uzdevumi

Kopuzņēmums S2R veic šādus uzdevumus:

a) S2R ģenerālplānā definē prioritāros pētniecības un inovācijas pasākumus, tostarp liela apjoma demonstrējumu pasākumus, kas nepieciešami, lai paātrinātu integrētu, savstarpēji izmantojamu un standartizētu tehnoloģisko inovāciju izplatīšanos, lai atbalstītu vienoto Eiropas dzelzceļa telpu un panāktu izcilu dzelzceļa sistēmas darbību, vienlaikus palielinot jaudu un uzticamību un samazinot dzelzceļa transporta izmaksas;

b) mobilizē publiskā un privātā sektora līdzekļus, lai finansētu pasākumus visās inovācijas programmās, kas definētas S2R ģenerālplānā;

c) uz S2R ģenerālplāna pamata izveido sīki izstrādātus, uz rezultātiem vērstus gada darba plānus, kam pievienoti sīki izstrādāti ieguldījumu plāni, kuri nodrošina nepārtrauktību, sinhronitāti un ilgtermiņa ieguldījumu, un nodrošina tā efektīvu un lietderīgu īstenošanu;

d) nodrošina to pasākumu uzraudzību, kas ir saistīti ar S2R ģenerālplānā pienācīgi apzināto vispārējo produktu izstrādi;

e) finansiāli atbalsta pētniecības un inovācijas netiešās darbības, galvenokārt piešķirot dotācijas saviem locekļiem un dalībniekiem, izmantojot vispiemērotākos paņēmienus, piemēram, iepirkumu vai dotāciju piešķiršanu pēc uzaicinājuma iesniegt priekšlikumus, lai sasniegtu programmas mērķus, saskaņā ar Regulu (ES) Nr. 1290/2013;

f) organizē pētniecības, attīstības, validācijas un izpētes tehnisko darbu, kas veicams tā vadībā, vienlaikus novēršot šādu pasākumu sadrumstalotību;

g) nodrošina dzelzceļa pētniecības un inovācijas pasākumu lietderību un efektivitāti un ņem vērā progresu, lai sasniegtu kopuzņēmuma S2R mērķus, īstenojot atbilstīgus uzraudzības un novērtēšanas procesus;

h) apkopo lietotāju prasības un ierosina savstarpējas izmantojamības standartus, lai investīcijas pētniecībā un inovācijā novirzītu praktiski izmantojamiem un tirgū pieprasītiem risinājumiem;

i) cieši sadarbojas un nodrošina saskaņošanu ar saistītajiem Eiropas, valstu un starpvalstu pētniecības un inovācijas pasākumiem dzelzceļa nozarē, jo īpaši tiem, kas veikti saskaņā ar iepriekšējām pamatprogrammām un pamatprogrammu “Apvārsnis 2020”, tādējādi kopuzņēmumam S2R dodot iespēju pildīt nozīmīgu lomu ar dzelzceļu saistītajā pētniecībā un inovācijā. Tas arī pārvalda visas tās Savienības līdzfinansētās pētniecības un inovācijas darbības, kuras vērstas uz dzelzceļa jomu;

j) lai varētu izstrādāt progresīvas inovācijas un nodrošināt inovatīvu risinājumu pārliecinošu ieviešanu tirgū, izveido un attīsta ciešu ilgtermiņa sadarbību starp Savienību, dzelzceļa rūpniecības nozari, dzelzceļa izmantotājiem un citām ar dzelzceļa jomu saistītām privātām un publiskām ieinteresētajām personām, tostarp patērētāju pārstāvošām struktūrām (pasažieru un kravu pārvadāšanas jomā), kā arī personām ārpus tradicionālās dzelzceļa nozares;

k) sadarbojas ar dažādām ieinteresētajām personām, tostarp ar pētniecības organizācijām un universitātēm, un veido saikni ar valsts un starptautiskajiem pētniecības un inovācijas pasākumiem dzelzceļa tehniskajā jomā, jo īpaši izmantojot ERRAC tehnoloģiju platformu, kā arī ar pasākumiem citās jomās, piemēram, Eiropas Ceļu transporta pētniecības konsultatīvajā padomē (ERTRAC), Eiropas Aviācijas pētniecības un inovācijas konsultatīvajā padomē (ACARE), Eiropas tehnoloģiju platformā Waterborne, Eiropas celtniecības tehnoloģiju platformā (ECTP), nākotnes ražošanas tehnoloģiju platformā (Manufuture), loģistikas inovācijas aliansē (ALICE), progresīvo mašīnbūves materiālu un tehnoloģiju platformā (EuMaT) u. c.;

l) veicina MVU iesaistīšanos savos pasākumos saskaņā ar pamatprogrammas “Apvārsnis 2020” mērķiem;

m) mēģina panākt locekļu un partneru ģeogrāfiski līdzsvarotu iesaistīšanos savos pasākumos;

n) veic informēšanas, paziņošanas un izplatīšanas pasākumus, mutatis mutandis piemērojot Regulas (ES) Nr. 1291/2013 22. panta noteikumus, tostarp nodrošinot, ka ir pieejama detalizēta informācija par rezultātiem saistībā ar uzaicinājumiem iesniegt priekšlikumus un ka tai var piekļūt dalībnieku vienotajā portālā, kā arī lietojot citus pamatprogrammas “Apvārsnis 2020” elektroniskos izplatīšanas līdzekļus, kurus pārvalda Komisija;

o) veic jebkādus citus uzdevumus, kas vajadzīgi, lai sasniegtu šīs regulas 2. pantā izklāstītos mērķus.

3. pants

Locekļi

1. Kopuzņēmuma S2R locekļi ir:

a) Savienība, ko pārstāv Komisija;

b) pēc šo statūtu atzīšanas ar apstiprinājuma vēstuli – šīs regulas II pielikumā norādītie kopuzņēmuma S2R dibinātāji, kas nav Savienība, kā arī asociētie locekļi, kas jāizraugās saskaņā ar šo statūtu 4. pantu. Šos locekļus kopīgi sauc par locekļiem, kas nav Savienība.

2. Locekļu, kas nav Savienība, funkciju un ieguldījumu definē dalības nolīgumā ar kopuzņēmumu S2R. Šo nolīgumu apspriež ar izpilddirektoru un pārsūta apstiprināšanai valdē. Tajā sniedz kvantitatīvu un kvalitatīvu aprakstu par locekļu ieguldījumu kopuzņēmumā S2R, kā definēts šīs regulas 4. panta 2. punkta a) apakšpunktā, kā arī papildu pasākumu plānu, kā minēts šīs regulas 4. panta 2. punkta b) apakšpunktā, un iekļauj noteikumus par locekļu pārstāvību valdē.

4. pants

Izmaiņas dalībā locekļa statusā

1. Jebkurš tiesību subjekts, tiesību subjektu grupa vai konsorcijs, kas veic uzņēmējdarbību kādā dalībvalstī vai valstī, kas pievienojusies pamatprogrammai “Apvārsnis 2020”, var iesniegt pieteikumu, lai kļūtu par kopuzņēmuma S2R asociēto locekli, ja attiecīgais subjekts atzīst minētos statūtus un apņemas ieguldīt 6. punktā minēto finansējumu, lai sasniegtu mērķus, kas izklāstīti šīs regulas 2. pantā.

2. Kopuzņēmuma S2R asociētos locekļus izraugās atklātā un nediskriminējošā konkursā, kuru izsludina Komisija un kurā valde pārredzamā veidā locekļus izvērtē. Minētajā izvērtēšanā ņem vērā tostarp pieteikuma iesniedzēja atbilstību un potenciālo pievienoto vērtību, ko tas varētu dot kopuzņēmuma S2R mērķu sasniegšanai, pieteikuma iesniedzēja finanšu stabilitāti un interešu konfliktus saistībā ar S2R iniciatīvas mērķiem.

3. Ņemot vērā izvērtēšanas rezultātus, Komisija galējo lēmumu pieņem ar mērķi nodrošināt ģeogrāfisko līdzsvaru, kā arī MVU, pētnieku kopienas un visas dzelzceļa nozares vērtību ķēdes pārstāvju, tostarp ārpus tradicionālās dzelzceļa nozares esošu personu, līdzsvarotu pārstāvību.

4. Pirmo uzaicinājumu iesniegt priekšlikumus asociētajiem locekļiem izsludina vēlākais trīs mēnešu laikā pēc kopuzņēmuma S2R izveides. Jebkādus papildu uzaicinājumus iesniegt priekšlikumus izsludina atkarībā no tā, kādas svarīgākās spējas ir nepieciešamas S2R ģenerālplāna īstenošanai. Visus uzaicinājumus iesniegt priekšlikumus publicē kopuzņēmuma S2R tīmekļa vietnē un paziņo ar valstu pārstāvju grupas un citu kanālu starpniecību, lai nodrošinātu iespējami plašu dalību nolūkā sasniegt S2R ģenerālplāna mērķus.

5. Lai kļūtu par asociēto locekli, nepieciešamais minimālais pašu ieguldījums ir 2,5 % no tās inovācijas programmas kopējā budžeta, kurā tas piedalās. Tomēr dzelzceļa uzņēmumi, kas ir atsevišķi tiesību subjekti, var kļūt par asociēto locekli ar minimālo pašu ieguldījumu vismaz EUR 12 000 000 apmērā visās inovācijas programmās. Turklāt dzelzceļa uzņēmumu un/vai infrastruktūras pārvaldītāju konsorciji var kļūt par asociēto locekli ar minimālo pašu ieguldījumu EUR 15 000 000 apmērā visās inovācijas programmās.

6. Ikviens loceklis var izbeigt savu dalību kopuzņēmumā S2R. Dalības izbeigšana neatgriezeniski stājas spēkā sešus mēnešus pēc paziņošanas pārējiem locekļiem. Kopš tā brīža bijušais loceklis ir atbrīvots no visiem pienākumiem, izņemot tos, kurus kopuzņēmums S2R apstiprinājis vai kurus tas uzņēmies pirms dalības izbeigšanas.

7. Dalību kopuzņēmumā S2R nedrīkst nodot trešai personai bez valdes iepriekšējas un vienprātīgas piekrišanas.

8. Tiklīdz ir notikušas jebkādas izmaiņas dalībā locekļa statusā atbilstoši šim pantam, kopuzņēmums S2R nekavējoties publicē savā tīmekļa vietnē atjauninātu kopuzņēmuma S2R locekļu sarakstu un datumu, kurā šādas izmaiņas stājas spēkā.

5. pants

Kopuzņēmuma struktūra

1. Kopuzņēmuma S2R struktūras ir šādas:

a) valde;

b) izpilddirektors;

c) zinātniskā komiteja;

d) valstu pārstāvju grupa.

2. Zinātniskā komiteja un valstu pārstāvju grupa ir kopuzņēmuma S2R konsultatīvās struktūras.

6. pants

Valdes sastāvs

1. Valdē ir ne vairāk kā divdesmit divi locekļi, tostarp:

a) divi Komisijas pārstāvji;

b) viens pārstāvis no katra kopuzņēmuma S2R dibinātāja, kas nav Savienība;

c) viens pārstāvis no katra asociētā locekļa, kā minēts 1. panta 1. punktā, kas kā atsevišķs tiesību subjekts atbilst arī 1. panta 2. punktā uzskaitītajiem kritērijiem;

d) ne vairāk kā deviņi asociēto locekļu pārstāvji, kā minēts 1. panta 1. punktā, no kuriem vismaz vienu katrā inovācijas programmā, kas minēta 1. panta 3. punktā, izraugās saskaņā ar 11. panta 4. punkta a) apakšpunktā izklāstīto procedūru.

2. Valdes galīgajā sastāvā, ciktāl tas iespējams, nodrošina MVU, pētnieku kopienas un visas dzelzceļa nozares vērtību ķēdes pārstāvju, tostarp ārpus tradicionālās dzelzceļa nozares esošu personu, līdzsvarotu pārstāvību. Šajā nolūkā tajā iekļauj vismaz trīs pārstāvjus no dzelzceļa uzņēmumiem.

7. pants

Valdes darbība

1. Valdi vada Komisija.

2. Kopuzņēmuma S2R valdes locekļu balsu skaits ir proporcionāls viņu pārstāvēto locekļu kopuzņēmumā ieguldītajiem līdzekļiem. Komisijai ir 50 % balsstiesību. Komisijas balss nav dalāma, un tā atspoguļo Savienības nostāju valdē.

3. Pārstāvji dara visu iespējamo, lai panāktu vienprātību. Ja vienprātība netiek panākta un neatkarīgi no 4. punkta, valde pieņem lēmumus ar vismaz divu trešdaļu balsu vairākumu no visām balsīm, ieskaitot klāt neesošo pārstāvju balsis, ja vien šajos statūtos nav paredzēts citādi.

4. Lēmumos, kas saistīti ar asociēto locekļu pārstāvību valdē, Komisijai ir izšķirošā balss, ja nevar sasniegt divu trešdaļu vairākumu.

5. Valde pieņem savu reglamentu, kas nodrošina tās darba netraucētu un efektīvu norisi. Šajā reglamentā iekļauj īpašas procedūras interešu konflikta apzināšanai un novēršanai.

Valde sanāk vismaz trīs reizes gadā. Ārkārtas sanāksmes tiek sasauktas vai nu pēc lūguma, ko izsaka viena trešdaļa valdes locekļu, kas pārstāv vismaz 30 % balsstiesību, vai arī pēc Komisijas vai izpilddirektora lūguma.

Sanāksmes parasti notiek kopuzņēmuma S2R mītnē.

Izpilddirektoram ir tiesības piedalīties apspriešanā, bet viņam nav balsstiesību.

Eiropas Dzelzceļa aģentūras pārstāvim un valstu pārstāvju grupas priekšsēdētājam vai priekšsēdētāja vietniekam ir tiesības valdes sanāksmēs piedalīties kā novērotājiem un piedalīties apspriešanā, bet viņiem nav balsstiesību.

Valde var aicināt citas personas piedalīties tās sanāksmēs kā novērotājiem. Jo īpaši, kad tiek apspriesti jautājumi, kas attiecas uz zinātniskās komitejas pienākumiem, minētās komitejas priekšsēdētāju uzaicina piedalīties valdes sanāksmēs kā novērotājam un piedalīties apspriešanā, bet viņam nav balsstiesību.

8. pants

Valdes uzdevumi

Valdei ir vispārēja atbildība par kopuzņēmuma S2R stratēģisko virzību un darbību, un valde uzrauga tā pasākumu īstenošanu. Valde jo īpaši veic šādus uzdevumus:

a) pieņem S2R ģenerālplānu un ikvienu priekšlikumu tā grozīšanai;

b) pieņem kopuzņēmuma S2R gada darba plānu un atbilstīgās izdevumu aplēses, ko ierosinājis izpilddirektors pēc apspriešanās ar zinātnisko komiteju un valstu pārstāvju grupu;

c) izveido detalizētu kritēriju sarakstu asociēto locekļu atlasei saskaņā ar 4. pantu un izvērtē, apstiprina vai noraida jaunas dalības pieteikumus saskaņā ar to;

d) pamatojoties uz katras koordinācijas komitejas priekšlikumu, lemj par valdes galīgo sastāvu, jo īpaši izvēloties asociēto locekļu pārstāvjus, izņemot tos, kuri atbilst 1. panta 2. punkta kritērijiem;

e) lemj par jebkura locekļa, kas nepilda savas saistības, dalības izbeigšanu kopuzņēmumā S2R un par šīs dalības izbeigšanas nosacījumiem;

f) apstiprina šo statūtu 3. panta 2. punktā minētos dalības nolīgumus, vajadzības gadījumā pēc apspriešanās ar ad hoc padomdevēju grupu;

g) pieņem kopuzņēmuma finanšu noteikumus saskaņā ar šīs regulas 5. pantu;

h) pieņem kopuzņēmuma S2R gada budžetu, ko ierosinājis izpilddirektors, tostarp štatu sarakstu, kurā norāda pagaidu darbinieku skaitu atbilstīgi funkciju grupām un pakāpēm, kā arī līgumdarbinieku un norīkoto valsts ekspertu skaitu, izteiktu pilnslodzes ekvivalentos;

i) īsteno iecēlējinstitūcijas pilnvaras attiecībā uz personālu saskaņā ar šīs regulas 6. panta 2. punktu;

j) ieceļ, atlaiž izpilddirektoru, pagarina viņa pilnvaru termiņu, sniedz viņam norādījumus un uzrauga viņa darbību;

k) izstrādā kopīgu paraugu koordinācijas komiteju reglamentam;

l) apstiprina organizācijas struktūrshēmu pēc izpilddirektora ieteikuma;

m) apstiprina gada darbības ziņojumu, tostarp atbilstīgos izdevumus;

n) attiecīgā gadījumā rīkojas, lai izveidotu kopuzņēmuma S2R iekšējās revīzijas spējas;

o) izstrādā procedūras atklātiem un pārskatāmiem uzaicinājumiem iesniegt priekšlikumus un apstiprina uzaicinājumus, kā arī, vajadzības gadījumā, saistītos noteikumus iesniegšanas, novērtēšanas, atlases, piešķiršanas un pārskatīšanas procedūrām;

p) apstiprina finansējuma saņemšanai atlasīto darbību sarakstu;

q) vajadzības gadījumā izveido šo statūtu 14. pantā minētās darba grupas papildus kopuzņēmuma S2R struktūrām;

r) vajadzības gadījumā izstrādā īstenošanas noteikumus saskaņā ar šīs regulas 6. panta 3. punktu, kā arī noteikumus par valsts ekspertu norīkošanu kopuzņēmumā S2R un par stažieru piesaistīšanu saskaņā ar šīs regulas 7. pantu;

s) vajadzības gadījumā iesniedz Komisijai jebkura kopuzņēmuma S2R locekļa ierosinātu lūgumu grozīt šo regulu;

t) lemj par priekšlikumiem Komisijai saistībā ar kopuzņēmuma darbības termiņa pagarināšanu vai tā likvidāciju;

u) veic jebkādus uzdevumus, kas nav īpaši piešķirti kādai konkrētai kopuzņēmuma S2R struktūrai, bet ko valde kādai no minētajām struktūrām var piešķirt.

9. pants

Izpilddirektora iecelšana amatā, atlaišana vai pilnvaru termiņa pagarināšana

1. Izpilddirektoru ieceļ valde no Komisijas ierosināto kandidātu saraksta pēc atklātas un pārredzamas atlases procedūras.

2. Izpilddirektors ir personāla darbinieks un tiek nodarbināts kā kopuzņēmuma S2R pagaidu darbinieks atbilstīgi Savienības Pārējo darbinieku nodarbināšanas kārtības 2. panta a) punktam.

3. Lai ar izpilddirektoru noslēgtu līgumu, kopuzņēmumu S2R pārstāv valdes priekšsēdētājs.

4. Izpilddirektora amata pilnvaru termiņš ir pieci gadi. Šā perioda beigās Komisija sagatavo novērtējumu, ņemot vērā izpilddirektora veikuma novērtējumu, kā arī kopuzņēmuma S2R turpmākos uzdevumus un problēmas.

5. Valde, rīkojoties pēc Komisijas priekšlikuma, kurā ņemts vērā 4. punktā minētais novērtējums, var vienu reizi pagarināt izpilddirektora pilnvaru termiņu ne vairāk kā par pieciem gadiem.

6. Izpilddirektors, kura pilnvaru termiņš ir pagarināts, nedrīkst piedalīties citā atlases procedūrā uz to pašu amatu kopējā termiņa beigās.

7. Izpilddirektoru var atlaist tikai ar valdes lēmumu pēc Komisijas priekšlikuma.

10. pants

Izpilddirektora uzdevumi

1. Izpilddirektors ir galvenā izpildpersona, kas ir atbildīga par kopuzņēmuma S2R ikdienas pārvaldību saskaņā ar valdes lēmumiem.

2. Izpilddirektors ir kopuzņēmuma S2R juridiskais pārstāvis. Izpilddirektors atskaitās valdei un veic savus pienākumus pilnīgi neatkarīgi saskaņā ar viņam piešķirtajām pilnvarām.

3. Izpilddirektors izpilda kopuzņēmuma S2R budžetu. Izpilddirektors sniedz valdei visu informāciju, kas nepieciešama tās funkciju veikšanai.

4. Izpilddirektors jo īpaši:

a) sagatavo un iesniedz pieņemšanai valdē gada budžeta projektu, tostarp attiecīgo štatu sarakstu, kurā norāda pagaidu darbinieku skaitu katrā pakāpē un funkciju grupā, kā arī līgumdarbinieku un norīkoto valsts ekspertu skaitu, izteiktu pilnslodzes ekvivalentos;

b) sagatavo un iesniedz pieņemšanai valdē kopuzņēmuma gada darba plānus un attiecīgās izdevumu aplēses;

c) iesniedz gada pārskatus apstiprināšanai valdē;

d) sagatavo un iesniedz apstiprināšanai valdē šo statūtu 20. panta 2. punktā minēto gada darbības ziņojumu, kā arī tādus citus ziņojumus, ko var pieprasīt valde;

e) risina IP iekšējos strīdus otrajā instancē;

f) risina strīdus starp IP pirmajā instancē;

g) pārvalda uzaicinājumus iesniegt priekšlikumus un iesniedz apstiprināšanai valdē finansējuma saņemšanai atlasīto darbību sarakstu;

h) paraksta individuālus nolīgumus vai lēmumus;

i) paraksta iepirkuma līgumus;

j) nodrošina, ka tiek izpildītas kopuzņēmuma saistības attiecībā uz tā noslēgtajiem līgumiem un nolīgumiem;

k) nodrošina dažādo IP saskaņošanu un atbilstīgi rīkojas, lai pārvaldītu mijiedarbību, izvairītos no projektu savstarpējas pārklāšanās un veicinātu IP sinerģiju;

l) ierosina valdei pielāgojumus tehniskajā saturā un budžeta sadalē starp IP;

m) nodrošina plānoto mērķu sasniegšanu un grafiku ievērošanu, saskaņo IP pasākumus un veic to turpmāko uzraudzību, kā arī ierosina mērķu un saistītā grafika attiecīgu pilnveidošanu;

n) uzrauga IP panākto progresu mērķu sasniegšanā;

o) sagatavo un īsteno kopuzņēmuma S2R saziņas politiku;

p) iesniedz valdei priekšlikumus par organizācijas struktūrshēmu;

q) organizē, vada un uzrauga kopuzņēmuma darbības un personālu atbilstīgi valdes deleģējuma ierobežojumiem, kā paredzēts šīs regulas 6. panta 2. punktā;

r) nodrošina, ka kopuzņēmuma pasākumi tiek īstenoti pilnīgi neatkarīgi un bez jebkādiem interešu konfliktiem;

s) izveido efektīvu un lietderīgu iekšējās kontroles sistēmu un nodrošina tās darbību, kā arī informē valdi par jebkādām būtiskām pārmaiņām sistēmā;

t) nodrošina riska novērtējuma un riska pārvaldības veikšanu;

u) veic citus pasākumus, kas vajadzīgi, lai novērtētu kopuzņēmuma S2R panākumus tā mērķu sasniegšanā;

v) regulāri informē valstu pārstāvju grupu, zinātnisko komiteju un Eiropas Dzelzceļa aģentūru par visiem jautājumiem, kas attiecas uz to konsultatīvo lomu. Šajā sakarā kopuzņēmuma izpilddirektors kopuzņēmuma darbības laikā reizi gadā apmeklē “Apvārsnis 2020” daļas “Vieds, videi nekaitīgs un integrēts transports” konkrētās konfigurācijas programmas komitejas sanāksmi, lai ziņotu par iniciatīvas Shift2Rail progresu;

w) veic visus citus uzdevumus, ko valde ir uzticējusi vai deleģējusi izpilddirektoram.

5. Izpilddirektors izveido programmu biroju, lai tas izpilddirektora atbildībā izpildītu visus no šīs regulas izrietošos atbalsta uzdevumus. Programmu birojā ietilpst kopuzņēmuma S2R personāls, un tas jo īpaši veic šādus uzdevumus:

a) sniedz atbalstu atbilstīgas grāmatvedības sistēmas izveidē un pārvaldībā saskaņā ar kopuzņēmuma S2R finanšu noteikumiem;

b) pārvalda uzaicinājumus iesniegt priekšlikumus, kā paredzēts gada darba plānā, un administrē nolīgumus vai lēmumus, tostarp to saskaņošanu;

c) nodrošina kopuzņēmuma S2R locekļiem un pārējām struktūrām visu attiecīgo informāciju un atbalstu, kas tiem vajadzīgs savu pienākumu izpildei, kā arī atbilst to konkrētajām prasībām;

d) darbojas kā kopuzņēmuma S2R struktūru sekretariāts un sniedz atbalstu ikvienai darba grupai, ko izveidojusi valde.

11. pants

Inovāciju programmu koordinācijas komitejas

1. Katrai no inovāciju programmām izveido koordinācijas komitejas.

2. Katras koordinācijas komitejas sastāvā ir:

a) pārstāvis no katra dibinātāja un asociētā locekļa, kas izpilda 1. panta 2. punktā uzskaitītos kritērijus, vai – dzelzceļa uzņēmumu gadījumā – 4. panta 5. punktā uzskaitītos kritērijus;

b) pārstāvis no katra asociētā locekļa, kas piedalās inovācijas programmā;

c) viens vai vairāki programmu biroja pārstāvji, ko iecēlis izpilddirektors.

3. Katra koordinācijas komiteja pieņem savu reglamentu, pamatojoties uz valdes apstiprinātu kopīgu paraugu. Tā no savu locekļu vidus ievēl priekšsēdētāju. Komisijas un Eiropas Dzelzceļa aģentūras pārstāvis var piedalīties koordinācijas komitejas sanāksmēs kā novērotāji. Var uzaicināt piedalīties citus locekļus, kurus interesē IP rezultāti.

4. Katra koordinācijas komiteja cita starpā ir atbildīga par šādiem jautājumiem:

a) ierosināt valdei īso sarakstu ar vismaz diviem kandidātiem, no kuriem tiks izraudzīts IP pārstāvis valdē, kā arī vajadzības gadījumā izstrādāt rotācijas kārtību. Īsajā sarakstā, cik vien iespējams, būtu jānodrošina MVU, pētnieku kopienas un visas dzelzceļa nozares vērtību ķēdes pārstāvju, tostarp ārpus tradicionālās dzelzceļa nozares esošu personu, līdzsvarota pārstāvība;

b) sniegt attiecīgu tehnisku ieguldījumu savā IP, jo īpaši, lai sagatavotu uzaicinājumus iesniegt priekšlikumus, ko apstiprināt valdē;

c) izstrādāt detalizētus gada īstenošanas plānus IP saskaņā ar gada darba plāniem, ko pieņem valde saskaņā ar 2. panta c) punktu;

d) ziņot izpilddirektoram, balstoties uz galvenajiem rezultātu rādītājiem, kas definēti šīs regulas 2. panta 2. punktā.

12. pants

Eiropas Dzelzceļa aģentūra

Eiropas Dzelzceļa aģentūra piedalās S2R ģenerālplāna izstrādē un īstenošanā, jo īpaši veicot šādus konsultatīvus uzdevumus:

a) ierosina iespējamos grozījumus S2R ģenerālplānā un gada darba plānos, lai jo īpaši nodrošinātu, ka ir aptvertas pētniecības vajadzības saistībā ar vienotas Eiropas dzelzceļa telpas īstenošanu;

b) pēc apspriešanās ar šīs regulas 2. panta 1. punkta e) apakšpunktā minētajām ieinteresētajām personām ierosina norādes pētniecības un attīstības pasākumiem, kuru rezultātā izstrādā tehniskos standartus, lai nodrošinātu rezultātu savstarpēju izmantojamību un drošību;

c) pārskata kopīgās tendences attiecībā uz nākotnē paredzēto sistēmu un sekmē mērķa sistēmu noteikšanu regulējuma prasībās;

d) pārskata projekta pasākumus un rezultātus nolūkā noteikt to atbilstību šīs regulas 2. panta 2. punktā noteiktajiem mērķiem un nodrošināt pētījumu rezultātu savstarpēju izmantojamību un drošību.

13. pants

Zinātniskā komiteja

1. Zinātniskajā komitejā ir ne vairāk kā divpadsmit locekļu. Tā no savu locekļu vidus ievēl priekšsēdētāju.

2. Komitejas locekļu vidū ir līdzsvaroti pārstāvēti pasaulē atzīti zinātnieki un inženieri no akadēmiskajām aprindām, nozares, MVU, nevalstiskām organizācijām, kā arī regulējošām iestādēm. Zinātniskās komitejas locekļiem visiem kopā ir vajadzīgā zinātniskā kompetence un zinātība tehniskajā jomā, kas nepieciešama, lai sniegtu zinātniski pamatotus ieteikumus kopuzņēmumam S2R.

3. Valde nosaka konkrētus kritērijus un procedūru zinātniskās komitejas locekļu atlasei un ieceļ tās locekļus. Valde ņem vērā valstu pārstāvju grupas, ERRAC un Eiropas Dzelzceļa aģentūras ierosinātos potenciālos kandidātus.

4. Zinātniskā komiteja veic šādus uzdevumus:

a) sniedz ieteikumus par zinātniskajām un tehnoloģiskajām prioritātēm, kas jāņem vērā gada darba plānos;

b) sniedz ieteikumus par zinātniskajiem un tehnoloģiskajiem sasniegumiem, kas aprakstīti gada darbības ziņojumā;

c) ierosina progresīvo pētījumu iespējamās jomas, ko vēl varētu attīstīt;

d) ierosina iespējamo sinerģiju ar valsts un starptautiskajiem pētniecības un inovācijas pasākumiem dzelzceļa tehniskajā jomā, jo īpaši izmantojot Eiropas Dzelzceļa pētniecības konsultatīvās padomes (ERRAC) tehnoloģiju platformu, kā arī citas šo statūtu 2. panta k) punktā norādītās jomas.

5. Zinātniskā komiteja sanāk vismaz divas reizes gadā. Sanāksmes sasauc tās priekšsēdētājs.

6. Ar priekšsēdētāja piekrišanu zinātniskā komiteja var uzaicināt citas personas piedalīties tās sanāksmēs.

7. Zinātniskā komiteja pieņem savu reglamentu.

14. pants

Valstu pārstāvju grupa

1. Valstu pārstāvju grupā ir pa vienam pārstāvim no katras dalībvalsts un no katras valsts, kas pievienojusies pamatprogrammai “Apvārsnis 2020”. Tā ievēl priekšsēdētāju un priekšsēdētāja vietnieku no savu locekļu vidus.

2. Valstu pārstāvju grupa sanāk vismaz divas reizes gadā. Sanāksmes sasauc tās priekšsēdētājs. Sanāksmēs piedalās izpilddirektors un valdes priekšsēdētājs vai viņu pārstāvji.

3. Vienotās Eiropas dzelzceļa telpas komitejas, kas izveidota atbilstīgi Eiropas Parlamenta un Padomes Direktīvas 2012/34/ES (1) 62. pantam, locekļi vai viņu pārstāvji un Dzelzceļa savstarpējas izmantojamības un drošības komitejas, kas izveidota atbilstīgi Eiropas Parlamenta un Padomes Direktīvas 2008/57/EK (2) 29. pantam, locekļi var piedalīties valstu pārstāvju grupas sanāksmēs.

4. Valstu pārstāvju grupa iesaistās un jo īpaši pārskata informāciju, kā arī sniedz atzinumus par šādiem jautājumiem:

a) stratēģiskās virzības un S2R ģenerālplāna atjaunināšana, kā arī virzība uz tā mērķu sasniegšanu;

b) kopuzņēmuma S2R gada darba plāni;

c) saiknes ar pamatprogrammu “Apvārsnis 2020” un citiem Savienības un dalībvalstu finansēšanas instrumentiem, tostarp Eiropas infrastruktūras savienošanas instrumentu un ESIF;

d) saiknes ar Savienības tiesību aktiem dzelzceļa transporta jomā un mērķi sasniegt vienotu Eiropas dzelzceļa telpu;

e) MVU un attiecīgo ārpus tradicionālās dzelzceļa nozares esošu personu iesaistīšanās.

5. Valstu pārstāvju grupa arī sniedz informāciju kopuzņēmumam S2R un darbojas kā tā starpnieks šādos jautājumos:

a) attiecīgo valstu vai reģionālo pētniecības un inovācijas programmu statuss un potenciālo sadarbības jomu apzināšana, tostarp atbilstīgu tehnoloģiju ieviešana, lai nodrošinātu sinerģiju un izvairītos no pārklāšanās;

b) konkrēti pasākumi, ko veic valsts vai reģionālā mērogā saistībā ar izplatīšanas pasākumiem, īpašiem tehniskiem darbsemināriem un saziņas pasākumiem.

6. Valstu pārstāvju grupa pēc savas iniciatīvas var sniegt ieteikumus un priekšlikumus valdei par tehniskiem, pārvaldības un finansiāliem jautājumiem, kā arī par gada plāniem, jo īpaši tad, ja šie jautājumi skar valstu vai reģionu intereses. Valde ņem vērā minētos priekšlikumus un bez nepamatotas vilcināšanās informē valstu pārstāvju grupu par pasākumiem, kas tiek veikti pēc šādiem ieteikumiem vai priekšlikumiem, tostarp sniedzot pamatojumu gadījumos, ja tie netiek ņemti vērā

7. Valstu pārstāvju grupa regulāri saņem informāciju arī par dalību kopuzņēmuma S2R finansētās darbībās, par katra aicinājuma un projekta īstenošanas rezultātu, par sinerģiju ar citām attiecīgām Savienības programmām un par kopuzņēmuma S2R budžeta izpildi.

8. Valstu pārstāvju grupa pieņem savu reglamentu.

15. pants

Darba grupas

1. Lai pildītu šo statūtu 2. pantā paredzētos uzdevumus, kopuzņēmuma S2R valde var izveidot ierobežotu skaitu darba grupu, lai veiktu pasākumus, ko tām deleģējusi valde. Šajās grupās iesaista ekspertus, un tās darbojas pārredzami.

2. Eksperti, kas piedalās darba grupās, nav kopuzņēmuma S2R darbinieki.

3. Lai nodrošinātu visplašāko zinātību, kopuzņēmums S2R iedrošina un sekmē MVU, pētniecības organizāciju un ārpus tradicionālās dzelzceļa nozares esošu personu piedalīšanos darba grupās.

4. Darba grupas vada kopuzņēmuma S2R pārstāvis. Komisija un Eiropas Dzelzceļa aģentūra piedalās šajās darba grupās kā novērotājas.

16. pants

Finansējuma avoti

1. Kopuzņēmumu S2R kopīgi finansē Savienība un locekļi, kas nav Savienība, kā arī ar tiem saistītie subjekti, izmantojot finansiālu ieguldījumu, ko iemaksā pa daļām, un ieguldījumu natūrā, kas sastāv no izmaksām, kuras tiem rodas, īstenojot netiešas darbības, ko neatlīdzina kopuzņēmums S2R.

2. Kopuzņēmuma S2R administratīvās izmaksas nepārsniedz EUR 27 000 000, un tās sedz no finansiālajiem ieguldījumiem, ko katru gadu vienādi sadala starp Savienību un kopuzņēmuma S2R locekļiem, kas nav Savienība, izņemot pētniecības centrus un universitātes. Locekļu, kas nav Savienība, veicamo ieguldījumu nosaka proporcionāli to attiecīgajām budžeta saistībām. Ja daļa no ieguldījuma administratīvo izmaksu segšanai netiek izlietota, to var darīt pieejamu kopuzņēmuma S2R darbības izmaksu segšanai.

3. Kopuzņēmuma S2R darbības izmaksas sedz no šādiem līdzekļiem:

a) Savienības finansiālais ieguldījums;

b) ieguldījums natūrā, ko sniedz biedri, kuri nav Savienība, un ar tiem saistītie subjekti un kas sastāv no izmaksām, kuras tiem radušās, īstenojot netiešās darbības, atskaitot kopuzņēmuma S2R ieguldījumu un jebkuru citu Savienības ieguldījumu šādu izmaksu segšanā.

4. Kopuzņēmuma S2R resursus, kas iekļauti tā budžetā, veido šādi ieguldījumi:

a) locekļu finansiālie ieguldījumi administratīvo izmaksu segšanā;

b) Savienības finansiālais ieguldījums darbības izmaksu segšanā;

c) visi kopuzņēmuma S2R radītie ieņēmumi;

d) jebkādi citi finansiāli ieguldījumi, līdzekļi un ieņēmumi.

5. Visus procentus no ieguldījumiem, ko kopuzņēmumam S2R samaksājuši tā locekļi, uzskata par tā ieņēmumiem.

6. Visus kopuzņēmuma S2R resursus izmanto, lai sasniegtu šīs regulas 2. pantā izklāstītos mērķus.

7. Kopuzņēmumam S2R pieder visi aktīvi, ko tas radījis vai kas tam nodoti šīs regulas 2. pantā izklāstīto mērķu sasniegšanai.

8. Ņemot vērā 24. panta 4. punktu, kopuzņēmuma S2R locekļiem nesadala un neizmaksā ieņēmumu atlikumu, kas pārsniedz izdevumus.

17. pants

Savienības ieguldījuma sadale

1. Savienības finansiālo ieguldījumu kopuzņēmumā S2R, kas paredzēts šīs regulas 3. panta 1. punkta a) apakšpunktā minētajām darbības izmaksām un šīs regulas 3. panta 1. punkta b) apakšpunktā minētajam papildu ieguldījumam, sadala šādi:

a) līdz 40 % piešķir dibinātājiem, kas nav Savienība, un ar tiem saistītajiem subjektiem;

b) līdz 30 % piešķir asociētajiem locekļiem un ar tiem saistītajiem subjektiem;

c) vismaz 30 % piešķir, izsludinot uzaicinājumus iesniegt priekšlikumus konkursa kārtībā un uzaicinājumus iesniegt piedāvājumus.

2. Finansējumu atbilstoši 1. punktam piešķir pēc tam, kad neatkarīgi eksperti ir veikuši priekšlikumu novērtēšanu.

3. Kopuzņēmuma S2R finanšu saistības nepārsniedz tā budžetā pieejamo vai tā locekļu atvēlēto finanšu līdzekļu apjomu.

18. pants

Finanšu gads

Finanšu gads ilgst no 1. janvāra līdz 31. decembrim.

19. pants

Darbības un finanšu plānošana

1. Izpilddirektors sagatavo un pieņemšanai valdē iesniedz gada darba plāna projektu, pamatojoties uz S2R ģenerālplānu, iekļaujot tajā sīki izstrādātu pētniecības un inovācijas pasākumu plānu, administratīvos pasākumus, kā arī attiecīgās izdevumu aplēses nākamajam gadam. Darba plāna projektā norāda arī saskaņā ar šo statūtu 16. panta 3. punkta b) apakšpunktu veicamā ieguldījuma aplēsto vērtību.

2. Konkrēta gada darba plānu pieņem līdz iepriekšējā gada beigām. Gada darba plānu dara publiski pieejamu.

3. Izpilddirektors sagatavo gada budžeta projektu nākamajam gadam un iesniedz to pieņemšanai valdē.

4. Konkrētā gada budžetu valde pieņem līdz iepriekšējā gada beigām.

5. Gada budžetu pielāgo, ņemot vērā Savienības ieguldījuma apmēru, kas noteikts Savienības budžetā.

20. pants

Ziņošana par darbību un finansēm

1. Izpilddirektors katru gadu ziņo valdei par savu pienākumu izpildi saskaņā ar kopuzņēmuma S2R finanšu noteikumiem.

2. Divu mēnešu laikā pēc katra finanšu gada beigām izpilddirektors iesniedz apstiprināšanai valdē gada darbības ziņojumu par kopuzņēmuma S2R panākumiem iepriekšējā kalendārajā gadā, jo īpaši saistībā ar konkrētā gada darba plānu. Minētajā ziņojumā cita starpā ietver informāciju par šādiem jautājumiem:

a) veiktās pētniecības, inovācijas un citas darbības, kā arī atbilstošie izdevumi;

b) iesniegtās darbības, tostarp to sadalījums atbilstīgi dalībnieku veidam, ieskaitot MVU, un valstīm;

c) finansējumam atlasītās darbības, tostarp to sadalījums atbilstīgi dalībnieku veidam, tostarp MVU, un atbilstīgi valstīm, norādot kopuzņēmuma S2R ieguldījumu individuāliem dalībniekiem un darbībām;

d) virzība uz mērķu (kas noteikti šīs regulas 2. panta 2. punktā) sasniegšanu un priekšlikumi par turpmāko darbu, kas vajadzīgs minēto mērķu sasniegšanai. Pēc tam, kad valde gada darbības ziņojumu ir apstiprinājusi, to pārsūta valstu pārstāvju grupai un dara publiski pieejamu.

3. Kopuzņēmums S2R katru gadu informē Komisiju atbilstīgi Regulas (ES, Euratom) Nr. 966/2012 60. panta 5. punktam.

4. Līdz nākamā finanšu gada 1. martam S2R kopuzņēmuma grāmatvedis provizoriskos pārskatus nosūta Komisijas grāmatvedim un Revīzijas palātai.

Līdz nākamā finanšu gada 31. martam kopuzņēmums S2R ziņojumu par budžeta un finanšu pārvaldību nosūta Eiropas Parlamentam, Padomei un Revīzijas palātai.

Saņemot Revīzijas palātas apsvērumus par kopuzņēmuma S2R provizoriskajiem pārskatiem saskaņā ar Regulas (ES, Euratom) Nr. 966/2012 148. pantu, grāmatvedis sagatavo kopuzņēmuma S2R galīgos pārskatus, un izpilddirektors tos iesniedz valdei, lai saņemtu atzinumu.

Valde sniedz atzinumu par kopuzņēmuma S2R galīgajiem pārskatiem.

Pēc katra finanšu gada beigām līdz 1. jūlijam izpilddirektors galīgos pārskatus un valdes atzinumu nosūta Eiropas Parlamentam, Padomei, Komisijai un Revīzijas palātai.

Galīgos pārskatus līdz nākamā gada 15. novembrim publicē Eiropas Savienības Oficiālajā Vēstnesī.

Izpilddirektors līdz 30. septembrim Revīzijas palātai nosūta atbildi par apsvērumiem, kas izteikti par gada pārskatu. Šo atbildi izpilddirektors nosūta arī valdei.

Izpilddirektors pēc Eiropas Parlamenta pieprasījuma sniedz tam visu informāciju, kas vajadzīga attiecīgā finanšu gada budžeta izpildes apstiprinājuma procedūras netraucētai piemērošanai saskaņā ar Regulas (ES, Euratom) Nr. 966/2012 165. panta 3. punktu.

5. Kopuzņēmuma S2R pārskatus pārbauda neatkarīga revīzijas struktūra, kā noteikts Regulas (ES, Euratom) Nr. 966/2012 60. panta 5. punktā.

21. pants

Iekšējā revīzija

Komisijas iekšējam revidentam attiecībā uz kopuzņēmumu S2R ir tādas pašas pilnvaras, kādas tam ir attiecībā uz Komisiju.

22. pants

Locekļu atbildība un apdrošināšana

1. Attiecībā uz kopuzņēmuma S2R parādiem locekļu finansiālā atbildība aprobežojas tikai ar ieguldījumu, ko tie jau snieguši administratīvo izmaksu segšanai.

2. Kopuzņēmums S2R noslēdz un uztur spēkā pienācīgu apdrošināšanu.

23. pants

Interešu konflikti

1. Īstenojot savus pasākumus, kopuzņēmums S2R, tā struktūras un personāls izvairās no jebkāda interešu konflikta.

2. Valde pieņem noteikumus interešu konflikta novēršanai un pārvaldībai attiecībā uz kopuzņēmuma locekļiem, struktūrām, personālu un norīkoto personālu. Minētajos noteikumos paredz prasību valdes sastāvā esošajiem locekļu pārstāvjiem izvairīties no interešu konflikta.

24. pants

Likvidācija

1. Kopuzņēmumu S2R likvidē šīs regulas 1. pantā noteiktā laikposma beigās.

2. Ja Komisija vai visi locekļi, kas nav Savienība, izstājas no kopuzņēmuma S2R, automātiski sāk likvidācijas procedūru.

3. Lai īstenotu kopuzņēmuma S2R likvidācijas procedūru, valde ieceļ vienu vai vairākus likvidatorus, kas izpilda valdes lēmumus.

4. Likvidējot kopuzņēmumu, tā aktīvus izmanto, lai segtu tā saistības un izdevumus, kas saistīti ar tā likvidāciju. Visu atlikumu sadala starp locekļiem likvidācijas brīdī proporcionāli to finansiālajam ieguldījumam kopuzņēmumā S2R. Jebkādu šādu Savienībai atdotu atlikumu atgriež Savienības budžetā.

5. Izveido ad hoc procedūru, lai nodrošinātu, ka tiek pienācīgi pārvaldīts ikviens kopuzņēmuma S2R noslēgtais nolīgums vai pieņemtais lēmums, kā arī jebkurš iepirkuma līgums, kura termiņš ir ilgāks par kopuzņēmuma S2R pastāvēšanas termiņu.

(1) Eiropas Parlamenta un Padomes Direktīva 2012/34/ES (2012. gada 21. novembris), ar ko izveido vienotu Eiropas dzelzceļa telpu (OV L 343, 14.12.2012., 32. lpp.).

(2) Eiropas Parlamenta un Padomes Direktīva 2008/57/EK (2008. gada 17. jūnijs) par dzelzceļa sistēmas savstarpēju izmantojamību Kopienā (OV L 191, 18.7.2008., 1. lpp.).